fi fi fi fi en en fi fi fi fi fi fi fi fi da fi fi et fi fi fi pt fi fi fi fi fi et fi fi fi pt fi fi fi fi it fi et fi fi fi pt fi fi fi fi fi fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi es fi fi fi fi fi fi fi fi fi fi fi fi fi fi en fi fi fi fi fi fi fi fi fi fi en en fi es en fi en en
Jenni's lullaby: Syksyinen asu ja koulumuistoja
Viisi vuotta sitten syyskuun alussa aloitin ammattikorkeakoulussa sosionomiopinnot ja muutin Seinäjoelle. Jotenkin hämmentävää, että siitä on jo niin kauan! Tämä vähän reilu kolme vuotta opintoja oli kyllä rankkaa aikaa, mutta myös todella rikasta aikaa. Samalla kun meitä valmennettiin toisten elämän rinnallakulkijoiksi, niin opin tuntemaan itseäni enemmän ja sain lisää itsevarmuutta. Jos mua vertaa siihen Jenniin, joka aloitti syksyllä 2010 sosionomiopinnot siihen Jenniin, joka valmistui lokakuussa 2013, niin ero on huima. En puhu ulkonäöllisistä asioista vaan henkistä kasvua on tapahtunut tuossa ajassa paljon.
Ammattikorkeakouluopinnot olivat aika rentoja verrattuna lukioon, sillä lukiossa oli niin paljon eri aineita, mutta ammattikorkeassa opinnot painottuivat pääasiassa siihen sosiaalialaan. Viikon lukujärjestys saattoi olla myös sellainen, että parina päivänä viikossa oli koulua aamusta puoleen päivään ja loput päivät vapaata. Toki oli myös niitä viikkoja, kun oli luentoja kahdeksasta neljään joka päivä eikä tehtävät ikinä loppuneet. Kotona joutui opiskelemaan aika paljon.
Tykkäsin kyllä todella paljon meidän opinnoista, vaikka luennoilla istuminen kahdeksasta neljään ei ollu aina niin parasta. Kuitenkin se, että luennot ja ylipäätänsä ala oli sellainen, mikä itseä kiinnostaa, niin se teki koulusta mielenkiintoisen. Meidän opetus oli muutenkin monipuolista, sillä ei meillä pelkästään luentoja ollut vaan oli monenlaisia keskusteluryhmiä, ryhmätehtäviä ja draamoja, joita tehtiin ja opittiin sen kautta. En ollut meidän kursseilla se äänekkäin tai sellainen, joka olisi aina saanut suunsa auki tunneilla, mutta mun päässä tapahtui sitäkin enemmän pohdintaa ja eri näkökulmien vertailua, mikä toivottavasti näkyi esseissä ja tehtävissä. Työharjoittelut olivat myös antoisia ja opin niissä luomaan omaa ammatti-identiteettiä.
Monilla on viimeistään tällä viikolla alkanut koulu. Halusin vaan sanoa, että vaikka koulussa ei aina niin kivaa oo ja usein tekisi mieli vaan jäädä nukkumaan kotiin, niin opiskeluajoista kannattaa kuitenkin nauttia. Itse ainakin muistelen niitä lämmöllä.
Category: ajatuksia, asut, koulu, lifestyle, opiskelu, tyyli
Milla / millamainen4. syyskuuta 2015 klo 12.22
Oikein kiva asu! Tykkään väreistä, jotka sopivat syyskuuhun loistavasti. :>
Jenni/Jenni's lullaby4. syyskuuta 2015 klo 19.15
Kiitos paljon! :) Mäki oon huomannu, että syksyn tullessa erityisesti viininpunainen tulee takaisin mun vaatekaappiin :)
Viivi5. syyskuuta 2015 klo 21.38
Ihanan syksyinen asukokonaisuus! Itsekin kaiholla muistelen jo sosionomiopiskeluja,vaikka valmistuinkin vasta joulukuussa :3
Jenni/Jenni's lullaby6. syyskuuta 2015 klo 13.54
Kiitos Viivi! :) Onhan siitäkin vierähtänyt jo aikaa! Kovin äkkiä ne kyllä tuntuu unohtuvan, kun menee työelämään tai niinku mulla elämän täyttää lapsiperheen arki, niin eipä siinä hirveästi opiskelut pyöri ajatuksissa. :D Joskus ihan kiva silti palata niihinkin muistoihin. :)
Anonyymi6. syyskuuta 2015 klo 9.18
Olen valmistumassa sosionomiksi joulukuussa, joten olisi mukava lukea valmistujaisistasi :) Kuten tarjoilusta,asusta sekä esimerkiksi opinnäytetyön valmistumisesta :)
Jenni/Jenni's lullaby6. syyskuuta 2015 klo 13.55
Hei! Mun valmistumisesta on jo pari vuotta aikaa, eikä kaikki niin tuoreessa muistissa enää ole. Mutta enköhän mä tällaisen postauksen voi toteuttaa, kun selailen vähän vanhoja valokuvia. :) Kiitos ideasta!
Uudempi teksti Vanhempi viesti Etusivu
Tilaa: Lähetä kommentteja (Atom)
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Kulissien takana - Näin blogipostaukseni syntyy osa 1
Kirpputorilöytöjä lapselle vol. 3
Syksyinen asu ja koulumuistoja
CopyRight © | Theme Designed By Hello Manhattan